Christian Peter Hansen

Christian Peter Hansen (født 28. august 1803 i Vesterland på Sild, død 9. december 1879 i Kejtum) var lærer og forfatter fra Sild. Hans far var den nordfrisiske forfatter Jap Peter Hansen. Christian Peter Hansen var læreruddannet fra seminariet i Tønder.

Liv og gerning 
Han undervistes først i hjemmet og senere ved seminariet i Tønder, hvorfra han dimitteredes 1827. Der efter var han i 2 år lærer i Sønderborg og overtog 1829 faderens embede i Kejtum på Sild.

Fra sin ungdom var han en ivrig samler af historiske, geografiske og arkæologiske efterretninger om sit snævrere Hjemland, særlig om øen Sild, og fra 1840 udfoldede han en meget betydelig forfattervirksomhed.

Han indsamlede fortællinger og folkesagn fra sin hjemø Sild, som han i 1858 udgav under titlen Uald Söldring Tialen. For at vække interessen for øens historie udgav han i 1845 Sild i historisk og statistisk henseende. I 1856 udkom det betydelige værk Krønike af det frisiske Udlande. Han illustrerede selv mange af sine udgivelser. Hans romantiske tegninger og akvareller viste for første gang de nordfrisiske øers egenart. Han stod også i forbindelse med den nordfrisisk-tyske forfatter Theodor Storm, som han tilsendte en række folkesagn fra Sild. Ligesom Theodor Storm var han i nationalpolitisk henseende tysksindet. Men den preussiske anneksion efter den anden slesvigske krig stod han afvisende over for.

Han udgav kort, turisthåndbøger og sagnsamlinger, skrev en biografi af Uwe Jens Lornsen, og i en mængde afhandlinger i Hertugdømmernes tidsskrifter og dagblade nedlagde han frugterne af sin samlerflid. Senere sammenarbejdede han disse til selvstændige værker, hvoraf de vigtigste er: "Chronik der friesischen Uthlande" (1856), "Das Schleswiger Wattenmeer" (1865) og "Die Friesen, Scenen aus dem Leben der Friesen, besonders der Nordfriesen" (1875). Disse bøger indeholdt en rig materialesamling til Nordfrislands historie og geografi, men da forfatteren savnede kritisk sans og dybere historisk indsigt, kunne de heller ikke betragtes for andet eller mere.

I Kejtum grundlagde han et lille arkæologisk museum.

C.P.Hansen døde i 1879 i Kejtum. Hans hjem er i dag museum (Gammelfrisisk Hus).

Hæder 
For at bevare Silds skik og brug, har man siden 1960 givet C.P.Hansen-Preis, og en gade i Kejtum, bærer navnet C.-P.-Hansen-Allee

Udstillinger 
 Neuerwerbungen und Bilder aus dem Bestand des Söl’ring Foriining, med Andreas Dirks, Otto Eglau, Carl Christian Feddersen, Hugo Köcke, Franz Korwan, Ingo Kühl, Dieter Röttger, Siegward Sprotte, Helene Varges, Magnus Weidemann og andere, Sylter Heimatmuseum, Kejtum 2003.
 Sylt im Sinn. Der Chronist C. P. Hansen. Sylter Heimatmuseum, senere omdøbt til Sylt Museum, Kejtum 2014.

Forfatterskab 
 Die Insel Sylt in geschichtlicher und statistischer Hinsicht (1845)
 Chronik der friesischen Uthlande (1856)
 Friesische Sagen und Erzählungen (1858)
 Der Fremdenführer auf der Insel Sylt. Ein Wegweiser für Badende in Westerland. (1859, Reprint 1980)
 [https://books.google.de/books?id=BqwBAAAAYAAJ&printsec=frontcover&dq=inauthor:%22Christian+Peter+Hansen%22&hl=de&sa=X&ved=0ahUKEwiD89PlgqDUAhWIaxQKHfitDvsQuwUISTAG#v=onepage&q&f=false Der Sylter-Friese. Geschichtliche Notizen, chronologisch geordnet […] (1860)
 Altfriesischer Katechismus in der Sylter Mundart […] (1862)]
 Das schleswig'sche Wattenmeer und die friesischen Inseln (1865)]
 Der Badeort Westerland auf Sylt und dessen Bewohner (1868)
 Sagen und Erzählungen der Sylter Friesen [… (1875)
 Die inselfriesischen Halfjunkengänger und deren Thaten und Abenteuer (1875)
 Die Friesen: Scenen aus dem Leben, den Kämpfen und Leiden der Friesen, besonders der Nordfriesen (1876)

Noter

Litteratur 
 Dörte Ahrens, Albert Panten, Omme Wilts: C. P. Hansen. Ein Leben auf Sylt. Husum 2014, 
 Deppe, Frank: Christian Peter Hansen, in: ders.: Sylter Originale; 64 S.; Die kleine Sylt-Edition im Selbstverlag des Verfassers, Sylt 2006, S. 35-37.
 Hansen, Christian Peter: Wegweiser für Badende in Westerland. Schleswiger Verlagshaus, Schleswig 1980 (Reprint von 1859).
 Wedemeyer, Manfred: C. P. Hansen – der Lehrer von Sylt. Schleswiger Verlagshaus, Schleswig 1982

Eksterne henvisninger 
 Peter Lauridsen: "Hansen, Christian Peter" (i: Dansk Biografisk Lexikon, 1. udgave, bind VI; Kjøbenhavn 1892; s. 606)
 http://nordfriesland-datenbank.de/deutsch/personen/hansenchristianpeter.htm 

Nordfrisere
Digtere fra Frisland
Personer fra Nordfrisland